text: Den nye prinsesse skal døbes den 20. maj 
  09 marts 2012 kl. 09.27
  Prins Joachim og Prinsesse Maries datter skal døbes i Møgeltønder Kirke, oplyser hoffet i en pressemeddelelse.
  Det bliver tæt på Schackenborg, når Prins Joachim og Prinsesse Maries datter skal døbes.
  Barnet skal nemlig døbes i Møgeltønder Kirke tæt ved Schackenborg Slot.
  - Deres Kongelige Højheder Prins Joachim og Prinsesse Maries datter døbes søndag den 20. maj 2012 kl. 17.00 i Møgeltønder Kirke, skriver kammerherre og oberst Kurt Bache i en pressemeddelelse fra Amalienborg.
  Også prinsesses storebror, Henrik Carl Joachim Alain, blev døbt i Møgeltønder Kirke. Det skete den 26. juli 2009.
  